b'\n_START_ARTICLE_\nBu\xc4\x8dmani, tepke in zaklad\n_START_SECTION_\nVsebina\n_START_PARAGRAPH_\nDru\xc5\xa1\xc4\x8dina otrok treh dru\xc5\xbein (Cestarjevih, Bezgovih in Bregarjevih) so se domislili, da razi\xc5\xa1\xc4\x8dejo jamo, ki je bila nad vasjo Robidnica. Vsaki\xc4\x8d znova in znova je bilo kaj, tako da nikoli niso raziskali oz. na\xc5\xa1li tisto, kar so \xc5\xbeeleli \xe2\x80\x93 zaklad. Na\xc5\xa1li pa so no\xc5\xbe, cunjo, pod katero je le\xc5\xbeala pu\xc5\xa1ka, in bombe. Po zadnjem obisku jame jim je Erazem, na pogled jamski \xc4\x8dlovek, pojasnil, da imajo zaklad oni sami - to so njihove roke, pamet, zdravje in po\xc5\xa1teno srce. Na poti proti domu so ugotovili, da ves ta \xc4\x8das, ki so ga porabili za odkrivanje zaklada, le ni bil vr\xc5\xbeen stran. Spoznali so, da je zaklad nenazadnje res tam, kjer ga \xc4\x8dlovek ne pri\xc4\x8dakuje \xe2\x80\x93 v njih samih.\n_START_SECTION_\nAnaliza\n_START_PARAGRAPH_\nBu\xc4\x8dmani, tepke in zaklad je mladinska povest iz pode\xc5\xbeelja. Dogaja se v sedemdesetih letih prej\xc5\xa1njega stoletja v vasi Robidnica. Pomemben kraj dogajanja je jama, ki je na hribu nad vasjo in pa Bregarjev kozolec, kjer se je dru\xc5\xa1\xc4\x8dina otrok pogosto sestajala. V zgodbi nastopajo otroci treh dru\xc5\xbein: dru\xc5\xbeine Cestarjevih, Bezgovih in Bregarjevih. Zaklad jim je pokazal \xc4\x8dlovek, ki so se ga bali in ga imeli celo za svojega sovra\xc5\xbenika - Erazem. Pripovedovalec je pisatelj sam.\n_START_SECTION_\nLiterarni liki\n_START_PARAGRAPH_\nV zgodbi nastopa veliko literarnih likov, med glavnimi pa je Erazem. Bil je samotarski \xc4\x8dlovek in umetnik \xe2\x80\x93 pisal je pesmi._NEWLINE_Ostali literarni liki so dru\xc5\xbeina Cestarjevih: otroci Micka, Metod in Pavle ter ata Tine, mama Marta in stari o\xc4\x8de Miha; dru\xc5\xbeina Bezgovih: otroci Janko, Metka in Tin\xc4\x8de ter ata Janez, mama Rezka, stara mati \xc5\xa0pela in stari o\xc4\x8de Matev\xc5\xbe; dru\xc5\xbeina Bregarjevih: otroci Marko, Slavka in Marica ter ata Ga\xc5\xa1per in mama Francka ter gospod Lipar.'